Lav et referat af nedenstående tekst:

Tekst:
Venstres kreds Vest i Aalborg er kommet på noget af en opgave. Efter Søren Gade i januar meldte ud, at han ikke genopstiller til Folketinget, da han i stedet satser på en plads i Europa-Parlamentet, har kredsen arbejdet på at finde en ny kandidat. Der er dog stadig ikke sat navn på, hvem det bliver. - Det er endnu ikke lykkedes os at få en aftale i stand med en kandidat. Vi afventer nogle svar, siger Svend Erik Jensen, der er formand for Venstres Aalborg Vest-kreds. Han vil ikke løfte sløret for, hvem det er, de venter på svar fra. - Det er ligesom en stillingsansættelse, hvor man ikke siger noget, før det ligger fast, siger Svend Erik Jensen. Søren Gade fik 28.916 personlige stemmer ved folketingsvalget i 2015, og dermed var han den kandidat, der fik femteflest stemmer i hele landet. Ved næste valg stiller statsministerkandidaten Mette Frederiksen fra Socialdemokratiet op i Aalborg, så der er pres på for den kommende Venstre-kandidat. - Vi er meget kede af, at Søren Gade ikke ønsker at genopstille. Det har været en udfordring at finde hans afløser, siger Svend Erik Jensen. I flere måneder har der været spekuleret i, hvorvidt Inger Støjberg ville stille op i Nordjylland. I juli blev tvivlen dog manet til jorden, da Inger Støjberg meddelte, at hun fortsat stiller op i Skive-kredsen. - Inger Støjberg ville have været en meget anset kandidat for os, siger Svend Erik Jensen. Venstres kreds Vest i Aalborg har indkaldt til generalforsamling 30. august. Her er valg af en ny folketingskandidat ikke på dagsordenen. Aalborg Vest-kredsen består af vælgerforeningerne Venstre Aalborg Syd-Vest, Venstre Sønderholm/Frejlev og Venstre Nibe.

Referat:
Det er endnu ikke lykkedes for Venstre i Aalborg at finde en kandidat, som skal opstilles i stedet for stemmeslugeren Søren Gade.